STA. MARIA, Ilocos Sur – Natay ti maysa a motorista
idinto a nasugatan ti kinaluganna gapu iti panangdungpar ti
motorsikloda iti railings ti rangtay iti Barangay Laslasong ditoy nga
ili.
Natay a dagus ni Dennis Aquino, 26, baro, residente iti
Barangay San Pablo, Narvacan, Ilocos Sur ket naitaray iti ospital iti
Narvacan ni Oscar Ancheta nga inliabarna.
Iti inbestigasion ti polis, naammuan nga agpapaamianan
dagiti dua idi saan a nakontrol ni Aquino ti motorsiklo a puon ti
nangdungparanna iti railings ti rangtay ken nakatinnaganna iti nauneg
a shoulder ti kalsada.
Nagsagrap
met iti dunor iti ulo ni Ancheta.#
ilo_Latn ilo_Latn ilo_Latn hrv_Latn ilo_Latn ilo_Latn sag_Latn ilo_Latn ilo_Latn ilo_Latn ilo_Latn ilo_Latn ilo_Latn